ᱞᱚᱠᱷᱱᱚᱣ

ᱞᱚᱠᱷᱱᱚᱣ ᱫᱚ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱶᱟ ᱥᱚᱦᱚᱨ ᱫᱚ ᱥᱤᱧᱚᱛ ᱨᱮᱭᱟᱜ ᱢᱟᱨᱟᱝ ᱥᱚᱦᱚᱨ ᱠᱚ ᱢᱩᱫᱽᱨᱮ ᱢᱤᱫᱜᱮᱞ ᱟᱱᱟᱝ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱥᱚᱦᱚᱨ ᱫᱚ ᱑᱘ ᱟᱨ ᱑᱙ ᱟᱜ ᱥᱚᱫᱤ ᱨᱮ ᱱᱚᱣᱟᱵ ᱠᱚ ᱨᱟᱡᱽ ᱮᱫ ᱛᱟᱦᱮᱱ ᱾ ᱱᱚᱶᱟ ᱥᱚᱦᱚᱨ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱩᱰᱤ ᱢᱚᱦᱚᱛᱣᱚᱯᱩᱨᱱᱚ ᱥᱚᱦᱚᱨ ᱠᱟᱱᱟ ᱾ ᱱᱚᱜᱟᱢ ᱫᱚ ᱢᱮᱱᱟᱭ ᱡᱮ ᱱᱚᱶᱟ ᱥᱚᱦᱚᱨ ᱫᱚ ᱚᱣᱫᱷᱤ ᱨᱮᱭᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱢᱟᱲᱟᱝ ᱫᱚ ᱱᱚᱶᱟ ᱚᱣᱫᱷᱤ ᱫᱚ ᱢᱩᱜᱚᱞ ᱥᱟᱥᱚᱱ ᱨᱮᱭᱟᱜ ᱫᱤᱞᱤ ᱥᱚᱞᱛᱚᱱᱚᱛ ᱛᱮ ᱪᱟᱞᱟᱜ ᱠᱟᱱ ᱛᱟᱦᱮᱱ, ᱯᱚᱨᱮ ᱫᱚ ᱱᱚᱶᱟ ᱚᱣᱫᱷᱤ ᱫᱚ ᱱᱚᱣᱟᱵᱽ ᱠᱚ ᱮᱢᱟᱫ ᱠᱚᱣᱟ ᱾

ᱧᱩᱢ ᱥᱤᱨᱤᱡᱽ
ᱯᱟᱹᱨᱩᱠᱷᱤᱭᱟᱹ ᱠᱚᱣᱟᱜ ᱞᱟᱹᱭ ᱞᱮᱠᱟᱛᱮ "ᱞᱚᱠᱷᱱᱚᱣ" ᱵᱟᱝᱢᱟ "ᱞᱚᱠᱷᱱᱚᱣ" ᱨᱮᱱᱟᱜ ᱧᱩᱛᱩᱢ ᱫᱚ ᱞᱚᱠᱷᱚᱱ ᱵᱟᱝᱢᱟ ᱞᱚᱠᱷᱢᱚᱬ ᱠᱷᱚᱱ ᱦᱮᱡᱟ ᱟᱠᱟᱱ ᱾ ᱡᱟᱦᱟᱸᱭ ᱫᱚ ᱨᱟᱢᱟᱭᱚᱬ ᱠᱟᱹᱦᱱᱤ ᱨᱤᱱᱤᱡ ᱢᱤᱫ ᱪᱩᱨᱤᱛ ᱠᱟᱱᱟᱭ ᱾ ᱯᱟᱹᱨᱩᱠᱷᱤᱭᱟᱹ ᱠᱚᱣᱟᱜ ᱞᱟᱹᱭ ᱞᱮᱠᱟᱛᱮ ᱞᱚᱠᱷᱚᱱ ᱟᱜ ᱚᱸᱰᱮ ᱢᱤᱫ ᱨᱟᱡᱽ ᱵᱟᱥᱟ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ "ᱞᱚᱠᱷᱢᱚᱬᱯᱩᱨᱤ" ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱑᱑ ᱟᱱᱟᱜ ᱥᱟᱸᱭᱟᱫᱽ ᱚᱠᱛᱮ ᱫᱚ ᱱᱚᱶᱟ ᱞᱚᱠᱷᱚᱱᱯᱩᱨ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱚᱱᱟ ᱛᱟᱭᱚᱢ ᱞᱚᱠᱷᱱᱚᱣ ᱠᱚ ᱧᱩᱛᱩᱢ ᱠᱮᱫᱼᱟ ᱾

ᱚᱱᱟ ᱞᱮᱠᱟ ᱜᱮ ᱟᱨᱦᱚᱸ ᱠᱚ ᱢᱮᱱᱟ, ᱚᱱᱟ ᱱᱟᱜᱟᱨ ᱫᱚ ᱞᱚᱠᱷᱢᱚᱬᱵᱚᱛᱤ (Sanskrit: लक्ष्मणवती, fortunate) ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱵᱚᱫᱚᱞ ᱠᱟᱛᱮ "ᱞᱚᱠᱷᱚᱱᱚᱵᱚᱛᱤ", ᱚᱱᱟ ᱛᱟᱭᱚᱢ "ᱞᱚᱠᱷᱱᱚᱣᱛᱤ", ᱚᱱᱠᱟᱛᱮ ᱢᱩᱪᱟᱹᱫ ᱨᱮ "ᱞᱚᱠᱷᱱᱚᱣ" ᱠᱚ ᱧᱩᱢ ᱠᱮᱫᱼᱟ ᱾ ᱮᱱᱛᱮ ᱨᱮᱦᱚᱸ ᱟᱨᱢᱤᱫ ᱞᱮᱠᱟ ᱠᱚ ᱢᱮᱱᱟ, ᱱᱟᱜᱟᱢ ᱧᱩᱛᱩᱢ ᱫᱚ "ᱞᱩᱠᱷᱢᱤ" ᱵᱟᱝᱢᱟ "ᱞᱚᱠᱷᱢᱤ" ᱥᱟᱶ ᱡᱩᱲᱟᱹᱣ ᱟᱠᱟᱱᱟ, ᱡᱟᱦᱟᱸᱭ ᱫᱚ ᱦᱤᱱᱫᱩ ᱫᱷᱚᱨᱚᱢ ᱫᱷᱚᱱ ᱫᱩᱨᱤᱵᱽ ᱨᱤᱱᱤᱡ ᱵᱳᱸᱜᱟ ᱞᱮᱠᱟᱛᱮ ᱠᱚ ᱢᱟᱱᱟᱣᱮᱭᱟ ᱾ ᱚᱠᱛᱚ ᱡᱟᱹᱱᱤ ᱱᱚᱶᱟ ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱞᱚᱠᱷᱢᱚᱱᱚᱣᱛᱤ, ᱞᱚᱠᱷᱢᱚᱱᱚᱣᱛ, ᱞᱚᱠᱥᱱᱚᱣ ᱟᱨ ᱢᱩᱪᱟᱹᱫ ᱨᱮ ᱞᱚᱠᱷᱱᱚᱣ ᱮᱱᱟ ᱾  

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ


 Official Site of Lucknow

 The India of the Nawabs, The New York Times, Published: 25 February 1990


ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱛᱷᱚᱠ:ᱞᱚᱠᱷᱱᱚᱣ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ